இயக்கம் அஜித்பிள்ளை-கிருஸ்துவ குடும்பத்தின் குடுமிப்பிடி -ஸாரி -குழந்தைபிடி சண்டையை சொன்னவிதம் அருமை. அதுவும் பெரிசுகள் இரண்டும் போடும் குத்துச்சண்டை அற்புத கற்பனை. கடற்கரை காதல் கதையை கவித்துவமாக சொன்னவிதம் எல்லோருக்கும் பிடிக்கும். கடலுக்கு அடியில் பவளப்பாறையில் கால் சிக்கிய நண்பனை காப்பாற்றும் காட்சியை கொஞ்சம் முன்கூட்டியே நம்மால் யோசிக்க முடிகிறது. இதை தவிர்த்திருக்கலாம். இந்த உலகத்தில் பணத்தின் தேவை எல்லோருக்கும் இருக்கிறது. பணத்தை மையமாக வைத்தே ஒவ்வொருத்தனும் சுயநலவாதியா? பொதுநலவாதியா என்பது தீர்மானிக்கப்படுகிறது என்று பல பாத்திரங்கள் மூலம் நிறுவப்பார்க்கிறார். அங்கங்கே சில குறைகள் இருப்பினும் எடுத்துக்கொண்ட கதையை ரசிக்கும்படி செய்ததில் இயக்குனர் ஜெயிக்கிறார்.